3. ΒΑΣΙΛΙΚΟΝ ΔΙΑΤΑΓΜΑ της 9/11 Απρ. 1884 Περί ασφαλείας και αστυνομίας των σιδηροδρόμων. Έχοντες υπ' όψει τα διατάξεις του υπό στοιχ. ΑΡΚΒ΄ νόμου της 12 Απρ. π.ε. και του υπό στοιχ. ΑΡΟΒ΄ της 5 Απρ. ε.ε. νόμου. Προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν. Άρθρ.1.-Οι επιβάται των σιδηροδρόμων και το κοινόν εν γένει υποχρεούνται να τηρώσι τας διαγεγραμμένας υπό των διευθύνσεων των σιδηροδρόμων γενικάς διατάξεις, τας αφορώσας εις την τήρησιν της τάξεως εντός της περιφερείας του σιδηροδρόμου και κατά την μεταφοράν των επιβατών και των επίπλων. Πρέπει δε να υπακούωσιν εις τας διδομένας αυτοίς οδηγίας υπό των φερόντων τας στολάς αυτών ή ωρισμένον σημείον υπηρεσίας υπαλλήλων του σιδηροδρόμου. Αι ανωτέρω διατάξεις υποβάλλονται εις την έγκρισιν του επί των Εσωτερικών Υπουργού και τοιχοκολλώνται εις τους διαφόρους σταθμούς του σιδηροδρόμου. Άρθρ.2.-Εξαιρέσει των ωρισμένων ωρών, καθ’ ας μέρη τινά εισι προσιτά τω κοινώ, απαγορεύεται εις πάντα μη ανήκοντα εις την υπηρεσίαν του σιδηροδρόμου η προσέλευσις οπουδήποτε της σιδηροδρομικής γραμμής ή των εξαρτημάτων αυτής. Εξαιρούνται της απαγορεύσεως ταύτης οι επιτετραμμένοι ανακριτικά καθήκοντα δημόσιοι υπάλληλοι και οι μηχανικοί της Κυβερνήσεως, οις είναι ανατεθειμένη η επιτήρησις της σιδηροδρομικής γραμμής, οι σταθμάρχαι, οι χωροφύλακες, οι τελωνοφύλακες και οι εισπράκτορες δημοσίων ή δημοτικών φόρων, όταν οι υπάλληλοι ούτοι έχωσι να εκτελέσωσιν υπηρεσίαν εντός του περιβόλου της σιδηροδρομικής γραμμής. Οι αστυνομικοί υπάλληλοι του σιδηροδρόμου οφείλουσι ν’ απομακρύνωσιν αμέσως παν πρόσωπον εισδύσαν άνευ δικαιώματος εντός του περιβόλου της σιδηροδρομικής γραμμής ή εις οιονδήποτε σημείον των εξαρτημάτων αυτής. Άρθρ.3.-Απαγορεύεται α)Η είσοδος εις όχημα ωρισμένης αμαξοστοιχίας άνευ τακτικού εισητηρίου, ισχύοντος δια την αμαξοστοιχίαν ταύτην. β)Το εισέρχετσθαι εις όχημα θέσεως ανωτέρας της εν τω ειστηρίω μνημονευομένης. γ)Το εισέρχεσθαι και εξέρχεσθαι των οχημάτων άλλοθι ή εις τους σταθμούς και άλλως ή δια του μέρους του προ του οικοδομήματος των σταθμών ή προ της αποβάθρας.  Σελ. 84 δ)Το εισέρχεσθαι εις τα οχήματα και κατέρχεσθαι επ’ αυτών ενόσω οπωσδήποτε κινείται η αμαξοστοιχία. ε) Το περιοδεύειν από οχήματος εις όχημα ή παραμένειν, ενώ οδεύει η αμαξοστοιχία, επί του ξυστού (PLATE–FORME) και του αποβάθρου των οχημάτων (MARCHE –PIEDS). ς) Το προκλίνειν των παραθύρων, ενώ οδεύει η αμαξοστοιχία και ιδία καθ’ ον χρόνον προσεγγίζει αύτη εις τους σταθμούς ή και ότε εισέρχεται εις αυτούς. ζ)Το τοποθετείν τα μικρά έπιπλα και λοιπά αντικείμενα, άτινα οι επιβάται δικαιούνται να έχωσι παρ’ εαυτοίς, άλλοθι ή επί του άνωθεν των εδωλίων δικτυωτού πλέγματος και υπό τα εδώλια. Ουδέν αντικείμενον είναι επιτετραμμένον να τοποθετήται εν τοις διαδρόμοις και επί του ξυστού του οχήματος. Οι υπάλληλοι του σιδηροδρόμου οφείλουσιν, εφ’ όσον τούτο είναι εφικτόν αυτοίς, εν περιπτώσει παραβάσεως να υπενθυμίζωσι τοις επιβάταις τας αφορώσας εις αυτούς διατάξεις. Οι επιβάται οφείλουσιν υπακοήν εις τα παραγγέλματα των υπαλλήλων του σιδηροδρόμου. Άρθρ.4.-Απαγορεύεται το εμβάλλειν δια κραυγών ή οπωσδήποτε άλλως εις ταραχήν επί ανυπάρκτω κινδύνω ή το μιμείσθαι τα εν τω σιδηροδρόμω εν χρήσει σημεία. Άρθρ.5.-Η είσοδος εις τα οχήματα απαγορεύεται. 1ον.Εις τους εν καταστάσει μέθης διατελούντας. 2ον.Εις τους φέροντας πυροβόλα όπλα πλήρη ή δέματα, άτινα, ως εκ της φύσεως, του όγκου ή της οσμής των, ηδύναντο να φέρωσιν ενόχλησιν ή στενοχωρίαν τοις επιβάταις. Πας φέρων πυροβόλον όπλον οφείλει, πριν ή εισέλθη εις το προς επίβασιν κρηπίδωμα, να καταδείξη ότι το όπλον αυτού είναι κενόν. Άρθρ.6.-Απαγορεύεται το επιφέρειν οιανδήποτε φθοράν εις τα οχήματα ως και εις παν αντικείμενον του υλικού του σιδηροδρόμου. Οι παραβάται υποχρεούνται εις επανόρθωσιν της επενεχθείσης βλάβης, χωρίς τούτο ν’ απαλλάσση αυτούς της ποινικής καταδιώξεως. ΄Αρθρ.7.-Απαγορεύεται η εισαγωγή κυνών εις τα οχήματα των επιβατών, έτι δε το εισάγειν εις τα δια τους επιβάτας οχήματα, ως και το παραδίδειν ως έπιπλα προς μεταφοράν δια του σιδηροδρόμου εκρηκτικάς ύλας ή επικινδύνους, ιδία όπλα πλήρη, πυρίτιδα, χημικάς ουσίας εκρηκτικάς ή ευφλέκτους και άλλα αντικείμενα ομοίας φύσεως. Οι υπάλληλοι του σιδηροδρόμου δικαιούνται να προβαίνωσιν εις πάσαν έρευναν προς βεβαίωσιν τούτου. 21.Β.α.3 Αστυνομία και ασφάλεια σιδηροδρόμων Εξαιρούνται μόνον οι κυνηγοί, οι δημόσιοι ή δημοτικοί υπάλληλοι και υπηρέται, οίτινες ως εκ των καθηκόντων αυτών δικαιούνται να φέρωσιν οπλισμόν. Επιτρέπεται εις αυτούς να ταξειδεύωσι μετά πολεμοφοδίων (MUNITIONS). Άρθρ.8.-Οι θέλοντες να πέμψωσιν εμπορεύματα της φύσεως των εν τω προηγουμένω άρθρω μνημονευθέντων, οφείλουσι να δηλώσωσι τούτο καθ’ ην στιγμήν τα προσάγουσι προς παράδοσιν εις τον σιδηροδρομικόν σταθμόν. Άρθρ.9.-Απαγορεύεται: 1ον.Η αποστολή νεκρών εν φερέτροις ή κατ’ άλλον τρόπον επί τη βάσει ψευδούς δηλώσεως.  2ον.Το παρουσιάζειν προς μεταφοράν μετά ψευδούς ή ανακριβούς δηλώσεως αντικείμενα, ων απαγορεύεται η δια σιδηροδρόμων μεταφορά ή ων η μεταφορά επιτρέπεται μόνον υπό τινας όρους συμφώνως ταις διατάξεσι του κανονισμού της χρήσεως. 3ον.Το παρουσιάζειν δολίως προς μεταφοράν εμπορεύματα ή άλλα αντικείμενα υπό ψευδή ή ανακριβή δήλωσιν προς πληρωμήν ελάσσονος αγωγίου. 